Document ID: /roh_data/filtered/Billingualer_Corpus_interleaved-de-rm.jsonl.gz/1234

This is a text translated from German to Rumantsch Grischun.
Regelung für Rauchverbot in öffentlichen Räumen und auf Schularealen kommt vor den Grossen Rat

In Graubünden soll zum Schutz der Nichtraucher vor dem Passivrauchen das Rauchen in öffentlich zugänglichen geschlossenen Räumen verboten werden. Das Rauchen soll im Sinne einer Ausnahme nur noch in separaten Raucherräumen möglich sein. Die Bündner Regierung hat die entsprechende Botschaft zur Teilrevision des Gesundheitsgesetzes an den Grossen Rat verabschiedet. Der Grosse Rat wird in der Session im April 2007 darüber befinden.

Passivrauchen stellt in verschiedener Hinsicht eine Gefahr für die Gesundheit dar. Bis heute fehlen auf kantonaler Ebene Gesetzesbestimmungen, die die Bevölkerung vor dem Passivrauchen schützen. Mit der vorliegenden Teilrevision des Gesundheitsgesetzes soll nun diese Lücke geschlossen werden.

Verboten werden soll das Rauchen in öffentlich zugänglichen geschlossenen Räumen, das heisst auch in Gastwirtschaftsbetrieben, soweit es nicht in separaten Räumen für Raucher erfolgt. Weil durch getrennte Räume für Raucher und Nichtraucher oder Raucherplätze im Freien der Schutz der Nichtraucher vor dem Passivrauchen gewährleistet werden kann, wäre ein vollständiges Rauchverbot nicht verhältnismässig. Der Regelungsvorschlag der Regierung sieht entsprechend zur Berücksichtigung der Interessen der Raucher vor, das Rauchen in separaten Räumen zu gestatten. Den Gemeinden soll zudem die Möglichkeit eingeräumt werden, das Rauchverbot für einen Gastwirtschaftsbetrieb aufzuheben, wenn es sich dabei um den einzigen Gastwirtschaftsbetrieb in der Gemeinde oder in der Fraktion handelt.

Aus Präventionsgründen generell verboten werden soll dagegen das Rauchen im Innen- und Aussenbereich von Schulen und Schulsportanlagen sowie von Begegnungs- und Betreuungsstätten für Kinder und Jugendliche. Dieses Rauchverbot kann von den Gemeinden nur ausnahmsweise für Veranstaltungen, die sich überwiegend an Erwachsene richten, aufgehoben werden, sofern das Rauchen in separaten nicht dem Schulunterricht dienenden Räumen oder an definierten Orten im Aussenbereich stattfindet.

Der Vollzug des Rauchverbots wird den Gemeinden übertragen. Bei Übertretungen kann der Raucher mit einer Busse bis 100 Franken, im Wiederholungsfall bis zu 500 Franken gebüsst werden.

Die Teilrevision des Gesundheitsgesetzes beinhaltet daneben weitere Änderungen. So legt das Gesetz gemäss heute geltender Praxis im Grundsatz ein Verbot für den Anbau von Hanfsorten fest, die zum Konsum als Betäubungsmittel geeignet sind, da der Konsum von Betäubungsmitteln eine Gefahr für die öffentliche Gesundheit darstellt. Die Regierung kann Ausnahmen vorsehen und für den Anbau zugelassene Hanfsorten bezeichnen. Im Rahmen der Umsetzung des Bundesgesetzes über die Transplantation von Organen, Geweben und Zellen wird in der Vorlage der Bezirksgerichtspräsident als unabhängige Instanz, welche der Entnahme regenerierbarer Gewebe oder Zellen bei urteilsunfähigen oder unmündigen Personen zustimmen muss, bezeichnet.

Im Weiteren werden in der Teilrevision die Tatbestände, bei denen Ärzte ohne Bewilligung zur Führung einer Privatapotheke zur Medikamentenabgabe berechtigt sind, so umschrieben, dass die Überprüfung der eingeschränkten Befugnis zur Abgabe von Medikamenten mit einem administrativ vertretbaren Aufwand erfolgen kann. Ferner wird auch für die privaten Spitäler und Kliniken eine Aufnahmepflicht eingeführt, die sie wie die öffentlichen Spitäler zur Aufnahme von kranken und verunfallten Personen verpflichtet. Schliesslich werden im Sinne einer Gleichbehandlung mit den privaten Spitälern und Kliniken die öffentlichen Spitäler ebenfalls der gesundheitspolizeilichen Bewilligungspflicht unterstellt.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 15.01.2007

La regulaziun d'in scumond da fimar en localitads publicas e sin areals da scola vegn tractada en il cussegl grond

Per proteger las nunfimadras ed ils nunfimaders cunter il fimar passiv duai il fimar vegnir scumandà en il Grischun en localitads serradas ch'èn accessiblas al public. En il senn d'ina excepziun duai esser pussaivel da fimar mo pli en localitads separadas per fimadras e per fimaders. La regenza grischuna ha deliberà la missiva correspundenta concernent la revisiun parziala da la lescha da sanadad per mauns dal cussegl grond. Il cussegl grond vegn a tractar quella en la sessiun d'avrigl 2007.

Il fimar passiv è en differents reguards in privel per la sanadad. Fin oz mancan sin plaun chantunal las disposiziuns legalas che protegian la populaziun cunter il fimar passiv. Cun la revisiun parziala da la lescha da sanadad qua avant maun duai questa largia vegnir serrada ussa.

I duai vegnir scumandà da fimar en localitads serradas ch'èn accessiblas al public, quai vul dir er en manaschis da restauraziun e d'hotellaria, sch'i na vegn betg fimà là en localitads separadas per fimadras e per fimaders. Perquai che la protecziun cunter il fimar passiv po vegnir garantida cun localitads separadas per fimadras e per fimaders sco er per nunfimadras e per nunfimaders u cun plazzas per fimadras e per fimaders or en il liber, fiss in scumond da fimar cumplet sproporziunà. La proposta da la regenza prevesa pervia da quai - resguardond ils interess da las fimadras e dals fimaders - da permetter il fimar en localitads separadas. Ultra da quai duain las vischnancas survegnir la pussaivladad d'abolir il scumond da fimar per in manaschi gastronomic, sch'i sa tracta da l'unic manaschi gastronomic da la vischnanca u da la fracziun.

A l'intern ed a l'extern da scolas e da stabiliments da sport da scola sco er da lieus da scuntrada e d'instituziuns da tgira per uffants e per giuvenils duai il fimar vegnir scumandà en general per motivs da la prevenziun. Quest scumond da fimar po vegnir abolì da las vischnancas mo excepziunalmain per occurrenzas che sa drizzan per gronda part a persunas creschidas, sch'i vegn fimà en localitads separadas, che na servan betg a l'instrucziun, u en lieus definids a l'extern.

L'execuziun dal scumond da fimar vegn delegà a las vischnancas. En cas da surpassaments po la persuna che fima vegnir chastiada cun ina multa fin 100 francs, en cas da repetiziun cun ina multa fin 500 francs.

Ultra da quai cuntegna la revisiun parziala da la lescha da sanadad anc autras midadas. Uschia fixescha la lescha tenor la pratica actuala vertenta da princip in scumond da cultivar spezias da chonv ch'èn adattadas per il consum sco narcotics, perquai ch'il consum da narcotics è in privel per la sanadad publica. La regenza po prevair excepziuns e designar las spezias da chonv che dastgan vegnir cultivadas. Realisond la lescha federala davart la transplantaziun d'organs, da tessids e da cellas vegn designà en il project la presidenta u il president da la dretgira districtuala sco instanza independenta che sto approvar la prelevaziun da tessids regenerabels e da cellas regenerablas da persunas che n'èn betg ablas da giuditgar u ch'èn minorennas.

Plinavant vegnan ils causals en la revisiun parziala, tar ils quals medias e medis che n'han betg la permissiun da manar in'apoteca privata vegnan autorisads da consegnar medicaments circumscrits uschia che la controlla da l'autorisaziun limitada per consegnar medicaments possia vegnir fatga cun custs administrativs giustificabels. Plinavant vegn introducida in'obligaziun d'accoglientscha er per ils ospitals privats e per las clinicas privatas che s'obligheschan - sco ils ospitals publics - d'acceptar persunas malsaunas e disgraziadas. En il senn d'in tractament egual cun ils ospitals privats e cun las clinicas privatas vegnan la finala suttamess er ils ospitals publics ad in'obligaziun da dumandar ina permissiun a la polizia da sanadad.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 15.01.2007